UP: बलिया जिले में उपद्रवियों ने तोड़ी भीमराव अंबेडकर की मूर्ति
उत्तर प्रदेश में डॉ. भीमराव रामजी अंबेडकर की मूर्तियों को क्षतिग्रस्त करने का मामला थमने का नाम नहीं ले रहा है। ताजा मामला बलिया जिले के सिकंदरपुर क्षेत्र का है...
बलिया (उप्र): उत्तर प्रदेश में डॉ. भीमराव रामजी अंबेडकर की मूर्तियों को क्षतिग्रस्त करने का मामला थमने का नाम नहीं ले रहा है। ताजा मामला बलिया जिले के सिकंदरपुर क्षेत्र का है जहां डॉ. भीमराव अंबेडकर की मूर्ति को असामाजिक तत्वों ने क्षतिग्रस्त कर दिया। सिकिया गांव के पार्क में स्थापित 18 साल पुरानी प्रतिमा का हाथ बुधवार को टूटा हुआ पाया गया।सिकंदरपुर एसएचओ बालेन्दु भूषण मिश्रा ने कहा कि मूर्ति की मरम्मत की जा रही है और मामले की जांच जारी है। अतिरिक्त बलों को अलर्ट पर रखा गया है, हालांकि गांव में स्थिति सामान्य बताई गई है।एसएचओ ने कहा कि प्रतिमा को नुकसान पहुंचाने के लिए जिम्मेदार व्यक्तियों को जल्द ही गिरफ्तार किया जाएगा और उन्हें दंडित किया जाएगा।